# Алп Арслан

### от Уикипедия, свободната енциклопедия

Алп Арслан селджукски султан
Роден: | 1029 ?, ?
Починал: | 16 декември 1072 ?, дн. Узбекистан

Мохамед бен Дауд, наричан Алп Арслан (от тюркски "Смел лъв"), е вторият селджукски султан и правнук на Селджук, основателя на династията. Той заздравява властта на селджуците в Иран и нанася тежко поражение на Византийската империя в битката при Манцикерт, с което поставя началото на тюркските завоевания в Анадола и Мала Азия.

## [редактиране] Биография

Алп Арслан наследява баща си Дауд като управител на Хорасан през 1059 и чичо си Тогрул I като султан на Иран и Багдад през 1063, с което се превръща във владетел на страната от Амударя до Тигър. В консолидирането на империята и подчиняването на съперническите фракции той е подпомаган от везира Низам ал-Мулк, един от най-изявените държавници в ранната ислямска история.

Още в началото на своето управление Алп Арслан предприема няколко похода към границите на Византийската империя, Армения и Грузия, като превзема Кесария, столица на областта Кападокия, и старата арменска столица Ани. Малко по-късно селджуците са отблъснати отвъд Ефрат, но сключват примирие с византийците.

Установил спокойствие по северозападната си граница, Алп Арслан започва с подкрепата на абасидските халифи война срещу контролирания от исмаилитите Египет. Военните действия се водят в Сирия, но са прекъснати от внезапното нападение на византийския император Роман IV Диоген. С голяма армия, включваща много наемници (узи, французи, нормани), той настъпва в Армения. През 1071 в битката при Манцикерт, въпреки численото си превъзходство, византийците претърпяват тежко поражение, като за пръв път в историята императорът е пленен от мюсюлманите.

С битката при Манцикерт Алп Арслан поставя началото на турската хегемония в Близкия Изток, която продължава почти осем века. След нея той се насочва към североизточната граница с държавата на Караханидите. Настъплението на селджуците към Самарканд е спряно, след като самият Алп Арслан е убит в лагера си от пленен вражески военачалник. Наследен е от сина си Малик Шах I.

## [редактиране] Източници

- „Alp Arslan“, статия в Уикипедия на английски [1 ноември 2005]
- Енциклопедия Британика, 2004

Взето от „http://bg.wikipedia.org../../../%D0%B0/%D0%BB/%D0%BF/%D0%90%D0%BB%D0%BF_%D0%90%D1%80%D1%81%D0%BB%D0%B0%D0%BD_847c.html“.

Категории: Монарси | Тюрки

##### Views

- Статия
- Беседа
- Текуща версия

##### Търсене

##### На други езици

- العربية
- Deutsch
- English
- فارسی
- Suomi
- Français
- עברית
- Italiano
- 日本語
- ქართული
- Nederlands
- Polski
- Português
- Русский
- Slovenščina
- Svenska
- Türkmen
- Türkçe
- اردو